
Татарстан Республикасы территориясендә 2014 елның беренче яртыеллыгында җыелган салымнарның гомуми күләме 191,7 млрд. сум тәшкил иткән, 2013 елның шушы чоры белән чагыштырганда 19,5%ка артык. Бүген "2014 елның 1 яртыеллыгында Татарстан Республикасы берләштерелгән бюджетын үтәү йомгаклары һәм бюджет законнары яңалыклары кысаларында 2015 - 2017 елларга бюджет формалаштыру турында" республика финанс, казначы һәм салым органнарының видеоконференция режимында республика киңәшмәсендә шундый белешмәләр китерелде, Татарстан Республикасы Хөкүмәте Йортында узган бу чараны Татарстан Республикасы Президенты Рөстәм Миңнеханов алып барды. Киңәшмәдә Федераль салым хезмәте җитәкчесе Михаил Мишустин, Россия Федерациясе финанс министры урынбасары Алексей Лавров, республика министрлыклары һәм ведомстволары җитәкчеләре, Татарстан Республикасы Дәүләт Советы депутатлары, муниципалитетлар башлыклары, предприятиеләр җитәкчеләре катнашты.

Бүген ТР Биектау районы Коркачык авылында яңа күп функцияле үзәк – мәдәният йорты ачылды. Тантанада ТР Президенты Рөстәм Миңнеханов катнашты, дип хәбәр итә ТР Президенты матбугат хезмәте.

Бүген Татарстан Республикасы Президенты Рөстәм Миңнеханов Зеленодольск районының Олы Яке авылында “Җиләкле үзән” дә булды.

Бу хуҗалыкта җиләкләр (бакча каен җиләге, кара карлыган, кура җиләге), шулай ук җимеш бирә торган агачлар (алмагачлар) үстерү белән шөгыльләнәләр.

Бу хуҗалыкта җиләкләр (бакча каен җиләге, кара карлыган, кура җиләге), шулай ук җимеш бирә торган агачлар (алмагачлар) үстерү белән шөгыльләнәләр.

КФХ җитәкчесе Илдар Ситдыйков Рөстәм Миңнехановка быелгы уңыш һәм питомникны үстерү, югары сыйфатлы җимеш-җиләк бирә торган һәм декоратив үсемлекләр (500 төргә кадәр) үрчетү буенча планнар турында сөйләде.

Бүген Татарстан Республикасының Югары Ослан районы Килди авылында республика программасы буенча төзелгән күп функцияле үзәк ачылды. Ул үз эчендә китапханә, Мәдәният йортын һәм ФАП берләштергән.

Бүген Татарстан Республикасы Югары Ослан районының Макыл авылында яңа спорт клубы ачылышы булды. Бәйрәм чарасында ТР Президенты Рөстәм Миңнеханов катнашты.

Украинадан китәргә мәҗбүр булган затларны урнаштыру һәм аларга социаль-көнкүреш шартлары тудыру мәсьәләләре буенча бүген бөтенроссия селектор киңәшмәсе уздырылды, аны Россия Федерациясе Хөкүмәте Рәисе Дмитрий Медведев алып барды. Киңәшмәдә Татарстан Республикасы Президенты Рөстәм Миңнеханов катнашты.

Татарстан Республикасы Президенты Татарстан Республикасы Хөкүмәтендәге җаваплы затларга гражданнар өчен спорт объектларына кереп йөрү мөмкинлеген тәэмин итү ситуациясен хәл итәргә кушты. Ул Казан шәһәрендәге 2013 елгы җәйге универсиададан соң федераль буйсынудагы мәгариф структураларына тапшырылган спорт объектларына һәм спорт комплексларына аеруча игътибар итәргә өндәде.

“Россия Федерациясе Президенты каршындагы Россия Халык хуҗалыгы һәм дәүләт хезмәте академиясенең җәйге кампусы” халыкара мәгариф форумын ачу кысаларында бүген Татарстан Республикасы Президенты Рөстәм Миңнеханов Инновацияләрнең яшь лидерлары берлегенең коммерциячел булмаган партнерлыгында катнашучы Россиянең төрле регионнары эшкуарлары белән очрашты.

Очрашу тау чаңгысы спорт-савыктыру комплексы мәйданчыгында узды, анда шулай ук Ачык хөкүмәт мәсьәләләре буенча Россия министры Михаил Абызов, Татарстан Республикасы Президенты ярдәмчесе Айрат Хәйруллин, Татарстан Республикасы Премьер-министры урынбасары – мәгълүмат һәм элемтә министры Роман Шәйхетдинов, Татарстан Республикасы Премьер-министры урынбасары– мәгариф һәм фән министры Энгель Фәттахов, «Иннополис» МИЗ генераль директоры Игорь Носов һәм башкалар катнашты.

Бүген “Казан” тау чаңгысы спорт-сәламәтләндерү комплексында “Президент академиясенең җәйге кампусы” Халыкара мәгариф форумы ачылды.

Слетта Россиянең 21 төбәгеннән иң яхшы студентлар катнаша, аларның күбесе Президент академиясен һәм аның филиалларын тәкъдим итә. Форумга барлыгы 250 кеше килгән, шул исәптән чит илдән - 30 студент.

Халыкара мәгариф форумы ачылышында Татарстан Президенты Рөстәм Миңнеханов, Россия министры Михаил Абызов, РФ Президенты каршындагы Россия Халык хуҗалыгы һәм дәүләт хезмәте академиясе (РАНХиГС) ректоры Владимир Мау, РАНХиГС Попечительлек советы әгъзасы, АКИГ компанияләр төркемнәре күзәтчелек советы рәисе Виктор Толмачев катнашты.
Рәсми Татарстан